Անթոնիօ Կութերեշ

Անթոնիօ Մանուէլ տի Օլիւէյրայ Կութերեշ (), փորթուկալցի քաղաքական գործիչ, ՄԱԿ-ի գլխաւոր քարտուղար (1 Յունուար, 2017)։

 Կենսագրութիւն 
Անթոնիօ Կութերեշ ծնած է 1949 թուականին Լիզպոն։ Բարձրագոյն կրթութիւնը ստացած է թեքնիքական հաստատութենէն ներս, ուր դասաւանդած է 1973-1975 թուականներուն: 1974 թուականին միանալով Փորթուկալի ընկերվարական կուսակցութեանը՝ կը զբաղի քաղաքականութեամբ։ 1992 թուականին կուսակցութեան գլխաւոր քարտուղար դարձած է, իսկ 1995-2002 թուականներուն Փորթուկալի կառավարութիւնը գլխավորած է ։

2005 թուականէն՝ փախստականներու գծով ՄԱԿ-ի յանձնակատարը դարձած է։ 2016 թուականի Ապրիլ 7-էն Փորթուկալի պետական խորհրդատուն է։ 2016 թուականի Հոկտեմբեր 5-ին յայտարարուեցաւ Միաւորուած ազգերու կազմակերպութեան գլխաւոր քարտուղարի պաշտօնը ստանձնելու համար Անվտանգութեան խորհուրդի քուէարկութեան արդիւնքով Կութերիշի յաղթանակի մասին՝ ։

Անթոնիու Կութերիշը 2013 թուականէն Գալուստ Կիւլպէնկեան հիմնադրամի հոգաբարձուներու խորհուրդի անդամն է։

Կը տիրապետէ փորթուկալերէնի, սպաներէնի, ֆրանսերէնի եւ անգլերէնի։ 12 Մայիս 2018-ին Անթոնիու Կութերիշը ուղերձ յղած էԹերթ.am Անթոնիու Կութերիշը շնորհաւորած է Նիկոլ Փաշինեանին Եռագոյն ՀՀ-ի Մէջ Իշխանութեան Խաղաղ Փոխանցումը Հրաշալի Օրինակ է. ՄԱԿ Գլխաւոր Քարտուղար (տեսանիւթ) Հայաստանի վարչապետ Նիկոլ Փաշինեանին:

 Քաղաքական Կեանքը 
Կութերեշի քաղաքական կեանքը սկսաւ 1974 թուին, երբ Սոցիալիստ Կուսակցութեան անդամ դարձաւ։ Կարճ ժամանակ անց, ան ուսումնական կեանքէն հեռացաւ եւ լրիւ ժամանակով քաղաքական գործիչ դարձաւ։ 1974-ի Ապրիլ 25-ի Մեխի Յեղափոխութենէն ետք, որ վերջ դրաւ Քայթանոյի բռնապետութեան, Կութերեշ ներգրաւուեցաւ Սոցիալիստ Կուսակցութեան ղեկավարութեան մէջ եւ ստանձնեց հետեւեալ պաշտօնները.

 Արդիւնաբերութեան Պետական Քարտուղարի Գրասենեակի Ղեկավար (1974 եւ 1975)
 Փորթուկալի Ազգային Խորհրդարանի մէջ Քաշթելօ Պրանքօյի Պատգամաւոր (1976–2002)
 Սոցիալիստ Կուսակցութեան Խորհրդարանական Խումբի Առաջնորդ, յաջորդելով Ժորժ Սամփայոյին (1989–1990)

Կութերեշ այն խումբի անդամներէն էր, որոնք 1970-ականներու վերջերը բանակցեցան Փորթուկալի՝ Եւրոպական Միութեան անդամակցութեան պայմանները։ 1991 թուին, ան եղաւ Փորթուկալի Փախստականներու Խորհուրդի հիմնադիր անդամներէն մէկը։

1992 թուին, Սոցիալիստներու Խորհրդարանական ընտրութիւններուն երրորդ անընդմէջ պարտութենէն ետք, Կութերեշ դարձաւ Սոցիալիստ Կուսակցութեան գլխաւոր քարտուղար եւ ընդդիմութեան առաջնորդ Անիպալ Քաւաքօ Սիլվայի կառավարութեան օրով։ Այդ ժամանակ ան կուսակցութեան վեց տարուան մէջ երրորդ ղեկավարն էր։ 1992-ի Սեպտեմբերին, ան նաեւ ընտրուեցաւ որպէս Սոցիալիստական Միջազգայինի 25 փոխնախագահներէն մէկը։

Անոր ընտրութիւնը Սոցիալիստներուն համար աւանդութիւններու կոտրում ներկայացուց. Կութերեշ ոչ միայն կապ չունէր այն ժամանակուայ նախագահ եւ նախկին վարչապետ Մարիօ Սոարէշի շուրջը գտնուող խմբակցութեան կամ Կութերեշի նախորդ Սամփայոյի ղեկավարած կուսակցութեան ձախ թեւին հետ, այլ նաեւ բարեպաշտ կաթողիկոս էր, ինչ որ հակառակ էր կուսակցութեան պատմական աշխարհիկութեան։ Ան քաղաքականութիւն ձեւակերպելու համար խորհրդակցեցաւ Փորթուկալի քաղաքացիական հասարակութեան հետ, յաջորդ ընդհանուր ընտրութիւններէն առաջ հանդիպելով շարք մը մտաւորականներու, գիտնականներու եւ ձեռնարկատէրերու հետ՝ ամբողջ երկրէն եւ քաղաքական տեսլականներու ասպարէզէն։

 Անձնական կեանք 
1972 թուականին Կութերիշն ամուսնացած էր Լուիզ Ամելիա Կիմարայիշի Մելոյի հետ, որ 1998 թուականին քաղցկեղէն մահացած է։ Այդ ամուսնութենէ երկու զաւակ ծնած են։ 2001 թուականին ամուսնացած է Քաթարինէ Մարքիշ տէ Ալմէյտայ Վաշ Փինթուի հետ (ծն․ 1960)։

 Ծանօթագրութիւններ 

Ստորոգութիւն:30 Ապրիլի ծնունդներ